Fuglar sem eru á svæði suður af Grænlandi eru mun mengaðri af kvikasilfri en annars staðar í Norður-Atlantshafi. Þetta hefur komið fram í rannsóknum á sjófuglum. Kvikasilfursmengun á Norðurslóðum er að aukast.
Aukin kvikasilfursmengun á Norðurslóðum veldur vísindamönnum áhyggjum.
Erpur Snær Hansen líffræðingur er einn þeirra sem tekið hefur þátt í rannsóknum á ferðum sjófugla og hefur kvikasilfursmæling í fuglinum komið í kjölfar þeirrar rannsóknar.
Fjaðrasýni hafa meðal annars verið tekin úr sjófuglunum til að mæla kvikasilfursmagn í Norður-Atlantshafi.
Þá kemur einmitt í ljós að það er stór blettur suður af Grænlandi. Fuglar sem eru þar á veturna eru með miklu meira kvikasilfur í sér en fuglar sem eru annars staðar til dæmis og einhverjar skýringar á því? Já það eru nú svona haffræðilegar skýringar á þessu sko. Mikið af þessu er að koma bæði blanda af náttúrulegu og líka iðnaðarmengun sem endar svo í norðurhöfum festist í ís. Bráðnar svo ísinn á vorin og þá fylgir hann straumum sem liggja þarna meðfram Grænlandi og þetta er svona þyngra sem að veldur því að það verður svona útbreiðslumynstur í þessu sullum malli og fleiri þungmálmum reyndar.
Þetta hefur komið á daginn í kjölfar rannsókna á ferðum sjófugla sem sjötíu og níu vísindamenn frá mörgum löndum hafa tekið þátt í. Dagleg staðsetning fuglanna er skráð. Í byrjun október var hluti svæðis sjófuglanna settur undir verndarákvæði samkvæmt OSPAR-sáttmálanum um verndun lífríkis sjávar í Norðaustur-Atlantshafi.
Þetta eykst í gegnum fæðukeðjuna eftir því sem ofar þú ert því meira verður þú fyrir þessu og við erum til dæmis mjög ofarlega í fæðukeðjunni og menn vilja fylgjast með svona löguðu því þetta hefur áhrif á fiska líka sem við erum að reyna að selja erlendis.
Kvikasilfursmengun á Norðurslóðum er að aukast. Svæði suður af Grænlandi er mun mengaðra en annars staðar í Norður-Atlantshafi. Rannsóknir á sjófuglum hafa leitt þetta í ljós.